
Høringssvar til Fælles Kvalitetsstandard for det specialiserede børne- og ungeområde.

Handicaprådet har med interesse læst det fremsendte udspil til Fælles kvalitetsstandard for det specialiserede børne- og ungeområde, og finder at udspillet danner et flot og overskueligt overblik over de socialfaglige indsatser, som området tilbyder. 

Kvalitetsstandarden er udført i en nem og letlæselig skriftlighed, som egner sig godt til en bredere forståelse, uanset om man har erfaring eller ej inde for det specialiserede børne- og ungeområde. 

Indsatserne i den fælles kvalitetsstandard er beskrevet udførligt, professionelt og med god forklaring. Det beskrives flot hvilke sagstrin der foretages hvornår, samt hvordan vurderingen træffes, hvad indsatsen indeholder og hvordan opfølgningen skal foretages. 

Den fælles kvalitetsstandard er et redskab som vil gøre familier mere trygge i deres sag, da det tydeligt fremgår hvordan indsatserne er sammensat, hvordan lovgivningen arbejder og eksempler på indhold af indsatserne.

Det er tydeligt at se, at den fælles kvalitetstandard er gennembearbejdet og grundigt tænkt over. Det vil med stor sandsynlighed sikre en bedre og mere ens sagsgang.



Med venlig hilsen

Winnie Lindner Pedersen
Formand Handicaprådet

